b'\n_START_ARTICLE_\nRandersmesterskaberne i Rock\n_START_PARAGRAPH_\nDe \xc3\xa5bne Randersmesterskaber i Rock (tidligere Amtsmesterskaberne i Rock) er en musikkonkurrence der afholdes \xc3\xa5rligt p\xc3\xa5 Caf\xc3\xa9 von Hatten i Randers. Konkurrencen er \xc3\xa5ben, s\xc3\xa5 alle kan i princippet stille op, men kun otte bliver udvalgt til at deltage i selve konkurrencen. Pr\xc3\xa6mien ved det seneste arrangement var studietid, en fotosession og spillejobs. Konkurrencen blev afholdt f\xc3\xb8rste gang i 1999 og holdt en pause fra 2005 til 2010. Blandt tidligere deltagere er i dag kendte bands som Carpark North og VETO.'